Fiskevollbukta

Fiskevollbukta er en liten bukt ved utløpet av Ljanselva i Bunnefjorden sør i Oslo. Området langs sjøen ble sammen med Ljanskollen og Hvervenbukta i 1937 kjøpt av Oslo kommune fra gården Stubljan og lagt ut som friluftsområde. På stedet er det en liten sandstrand, for øvrig svaberg.

Midt i bukta og langs elveløpet går grensa mellom Bydel Nordstrand og Bydel Søndre Nordstrand. På nordsiden ovenfor Mosseveien ligger Fiskevollen borettslag med 77 leiligheter. På sørsiden litt innenfor bukta lå Fangeleir Fiskevollen under den andre verdenskrig.

 Referanser 

Kategori:Bydel Nordstrand
Kategori:Bydel Søndre Nordstrand
Kategori:Oslofjorden